b'\n_START_ARTICLE_\nRob Roy (1995.)\n_START_SECTION_\nRadnja\n_START_PARAGRAPH_\nRadnja se odvija na po\xc4\x8detku 18. stolje\xc4\x87a. Bolesti, glad i pohlepa plemi\xc4\x87a zauvijek mjenjaju \xc5\xa0kotsku. Ustroj \xc5\xa1kotskih klanova polako nestaje. Mnogi emigriraju u Novi svijet. Nekad mo\xc4\x87ni gor\xc5\xa1ta\xc4\x8dki klan MacGregor \xc5\xbeivi u bijedi. Anglofilski \xc5\xa1kotski plemi\xc4\x87i iz nizine otimaju zemlju klanova iz \xc5\xa0kotskog viso\xc4\x8dja. Vo\xc4\x91a klana MacGregor Robert Roy \xc5\xbeeli pobolj\xc5\xa1ati \xc5\xbeivot pripadnika svog klana te tra\xc5\xbei pozajmnicu od Markiza od Montrosea namjeravaju\xc4\x87i novac iskoristiti da kupi stoku u \xc5\xa0kotskoj kako bi ju skuplje prodao u Engleskoj. Kao zalog nudi zemlju svog klana. Novac je povjeren Robovom prijatelju Alanu MacDonaldu, me\xc4\x91utim Montroseov financijski savjetnik Killearnan i sadisti\xc4\x8dki \xc5\xa1ti\xc4\x87enik Archibald Cunningham potajice ube MacDonalda i podjele novac izme\xc4\x91u sebe._NEWLINE_Rob ne \xc5\xbeele\xc4\x87i vjerovati kako ga je prijatelj izdao i pobjegao u Ameriku, sastaje se s Markizom od Montrosea kako bi postigli dogovor oko MacGregorog duga. Markiz Robu nudi mogu\xc4\x87nost da mu oprosti dug ako Rob pred sudom optu\xc5\xbei Vojvodu od Argylla da je jakobinac, pristalica svrgnutog engleskog kralja. Rob odbija takvu mogu\xc4\x87nost, ne zbog Vojvode od Argylla, nego zbog svoje \xc4\x8dasti ne \xc5\xbeele\xc4\x87i optu\xc5\xbeiti \xc4\x8dovjeka bez ikakvih dokaza. Markiz, bijesan nare\xc4\x91uje Archibaldu da pritvori Roba. No Rob izjavljuje da ne \xc5\xbeeli pro\xc5\xbeivjeti sudbinu svog oca koji je nevin dvije godine proveo u zatvoru samo zbog samovolje plemi\xc4\x87a te zaprijeti Cunninghamu malim bode\xc5\xbeom te uspjeva pobje\xc4\x87i. Markiz ga proklinje i govori da su Rob i njegov klan pro\xc5\xbeivjeli zadnju mirnu no\xc4\x87._NEWLINE_Markiz \xc5\xa1alje Cunninghama s malom skupinom vojnika kako bi uhvatili Roba. Rob odlazi u gorje kako bi se sakrio. Robovo imanje je zapaljeno, a sva stoka pobijena. Cunningham brutalno siluje Robovu \xc5\xbeenu Mary koja nije \xc5\xbeeljela sakriti i oti\xc4\x87i od ku\xc4\x87e. Robov mla\xc4\x91i brat Alasdair sti\xc5\xbee u trenutku kada vojnici napu\xc5\xa1taju imanje te gleda Mary koja se ospesivno pere u jezeru te brzo shva\xc4\x87a \xc5\xa1to se dogodilo. Ali Mary zahtjela od njega da zataji njezino silovanje jer zna da ju je Cunningham silovao kako bi izazvao njezina mu\xc5\xbea koji bi sve riskirao da osveti uvredu koja joj je nanesena. Nevoljko Alasdair pristaje._NEWLINE_Rob na sastanku klana govori da nesmiju otvoreno stupiti u bitku s Markizom. Govori da \xc4\x87e za zapaljeno imanje i pobijenu stoku vratiti Montroseu istom mjerom ali da nema nikakve ve\xc4\x87e \xc5\xa1tete budu\xc4\x87i da nitko nije ubijen niti je uvreda nanesena. Za to vrijeme Betty Sturrock, slu\xc5\xa1kinja na Montroseovom imanju, je otjerana nakon \xc5\xa1to Killearn izvjesti Markiza da je trudna. Betty je duboko zaljubljena u Cunninghama koji ju zavodi i ostavlja je trudnu. Betty tra\xc5\xbei uto\xc4\x8di\xc5\xa1te u novom domu Mary i Roba. Betty se povjerava Mary i govori joj o Killearnovoj i Cunninghamovoj kra\xc4\x91i novca i Alanovom ubojstvu._NEWLINE_Rob otima Killearnana \xc5\xbeele\xc4\x87i ga prisiliti da ka\xc5\xbee istinu o otmici novca i ubojstvu te \xc5\xa1alje svog brata Alasdaira da dovede Betty na uto\xc4\x87i\xc5\xa1te gdje se skrivaju. Me\xc4\x91utim Betty se objesila zbog o\xc4\x8daja \xc5\xa1to ju je Cunningham iskoristio i odbacio. Mary nagovara Roba da njoj prepusti Killearnovo ispitivanje kako bi ga ona prisilila da prizna. Ali nemoralni Killearn ucjenjuje Mary kako \xc4\x87e re\xc4\x87i Robu ne samo da ju je Cunningham silovao nego i da je zatrudnjela s njim. Mary u bjesu ubada Killearna u vrat, a dok Rob razgovara s Mary, Alasdair dovr\xc5\xa1ava posao utapaju\xc4\x87i Killearna u jezeru._NEWLINE_Bez svjedoka Rob je prisiljen ponovno se skrivati. Tijekom jednog Cunninghamova napada, Alasdair ubija jednog vojnika te otkriva da se Rob i njegovi ratnici skrivaju iza obli\xc5\xbenjeg brda, ne \xc5\xbeele\xc4\x87i stupiti u unaprijed izgubljenu bitku s vi\xc5\xa1estruko brojnijim neprijateljem. Tijekom bijega Alasdair je smrtno ranjen. Prije smrti priznaje Robu da je Cunningham silovao Mary. Rob koji je zadr\xc5\xbean zbrinjavaju\xc4\x87i Alasdair je kona\xc4\x8dno uhva\xc4\x87en, pretu\xc4\x8den i dovu\xc4\x8den pred Montrosea._NEWLINE_Pred Montroseom Rob optu\xc5\xbeuje Cunningham da je oteo pozajmljen novac i da mu je u\xc4\x8dinjena nepravda. O\xc5\xa1troumni Montrose ve\xc4\x87 je prije posumnjao da se tako ne\xc5\xa1to dogodilo ali svejedno nare\xc4\x91uje da se Rob objesi preko obli\xc5\xbenjeg mosta. Rob uspjeva uzeti u\xc5\xbee s kojim ga namjeravaju objesiti, omata u\xc5\xbee oko Cunninghamovog vrata te ska\xc4\x8de u rijeku, \xc5\xa1to gotovo ugu\xc5\xa1i Cunninghama. Montrose nare\xc4\x91uje da se u\xc5\xbee presje\xc4\x8de te Rob uspjeva pobje\xc4\x87i u divljoj rijeci. Za to vrijeme Mary odlazi pred Vojvodu od Argylla te mu govori kako je Montrose tra\xc5\xbeio od Roba da ga la\xc5\xbeno optu\xc5\xbei pred sudom, a Rob je preponosan da tra\xc5\xbei pomo\xc4\x87 od njega. Vojvoda, u sva\xc4\x91i s beskrupuloznim Montroseom, shva\xc4\x87a da govori istinu te odlu\xc4\x8duje pomo\xc4\x87i Robu._NEWLINE_Rob nalazi Mary u novom skrovi\xc5\xa1tu te saznaje da je tra\xc5\xbeila pomo\xc4\x87 od Vojvode od Argylla. Rob joj govori da mu je trebala re\xc4\x87i za silovanje. Mary mu govori da je trudna i da nije sigurna tko je otac Rob ili Cunningham. Govori da nije mogla pobaciti jer je mo\xc5\xbeda dijete Robovo. Na to Rob odgovara kako i onako dijete nije to koje treba ubiti. Prema dogovoru Markiza i Vojvode organiziran je dvoboj izme\xc4\x91u Roba i Cunninghama. Vojvoda, znaju\xc4\x87i da je Cunningham iznimno vje\xc5\xa1t ma\xc4\x8devaoc, govori Robu da \xc4\x87e u\xc4\x8diniti \xc5\xbeenu udovicom i da se ne mo\xc5\xbee kladiti na njega, na \xc5\xa1to Rob odgovara da Vojvoda mo\xc5\xbee profitirati kako zna._NEWLINE_Vojvoda impresioniran Robovom hrabro\xc5\xa1\xc4\x87u i \xc4\x8da\xc5\xa1\xc4\x87u, kada prije dvoboja kada Montrose predla\xc5\xbee okladu, nudi da Markiz oprosti Robov dug ako on pobjedi, a ako Cunningham pobjedi, Vojvoda \xc4\x87e platiti Robov dug. Dvoboj zapo\xc4\x8dinje i Rob koji je u lo\xc5\xa1em fizi\xc4\x8dkom stanju gubi. Cunningham, vrstan ma\xc4\x8devaoc, sadisti\xc4\x8dki se poigrava Robom polako ga ozlije\xc4\x91uju\xc4\x87i. Rob vi\xc5\xa1e nema snage niti podi\xc4\x87i ma\xc4\x8d te pada na milost Cunninghamu. Montrose daje dopu\xc5\xa1tenje da ubije Roba. Rob na koljenima prima golom rukom Cunninghamov ma\xc4\x8d, podi\xc5\xbee svoj s tla te raspora iznena\xc4\x91enog Cunninghama sna\xc5\xbenim udarcem. Rob polako odlazi iz dvorane, a Vojvoda govori Montroseu, koji u \xc4\x8du\xc4\x91enju gleda mrtvo Cunninghamovo tijelo, da o\xc4\x8dekuje kako \xc4\x87e ispuniti okladu. S ispla\xc4\x87enim dugom i osve\xc4\x87enom uvredom Rob se vra\xc4\x87a ku\xc4\x87i \xc5\xbeeni i sinovima.'